პიკვიკის სინდრომი

პიკვიკის სინდრომი - პათოლოგიური მდგომარეობა, რომელიც ვითარდება სიმსუქნით დაავადებულ პაციენტებში. ეს სახელწოდება მომდინარეობს ჩარლზ დიკენსის ნაწარმოებიდან ("პიკვიკის კლუბის ჩანაწერები"), რომლის ერთ-ერთ მეორეხარისხოვან პერსონაჟს, ჯოს ძილიანობა აწუხებს. როგორც კი ჩამოჯდება, იგი მაშინვე იძინებს. პიკვიკის სინდრომით დაავადებული ადამიანი ადვილად იღვიძებს და მაშინვე იწყებს მოქმედებას.

 სიმპტომები 
პიკვიკის სინდრომს ახასიათებს ფილტვების ვენტილაციის დაქვეითება, ხოლო ზოგ შემთხვევაში ჩაინსტოქსის სუნთქვა. ძილის დროს ვითარდება ციანოზი. დროთა განმავლობაში ვითარდება სისხლის მიმოქცევის მცირე წრის ჰიპერტონია, მარჯვენა პარკუჭის ჰიპერტროფია  და კარდიო-პულმონური უკმარისობა, თუმცა ამ დროს არ გვხვდება ფილტვის ქრონიკული დაავადების ნიშნები. პიკვიკის სინდრომის სხვა სიმპტომებია ქვედა კიდურების შეშუპება, ზოგ შემთხვევაში არტერიული წნევის მომატება და სისხლში ერითროციტების მომატებული რაოდენობა.                                                                                                                                                                                                                                                                                                                                                                                                                                             

 მკურნალობა 
მკურნალობის ეფექტური გზაა წონის დაკლება, რისი შედეგიცაა საერთო მდგომარეობის გაუმჯობესება, ძილიანობისაგან განთავისუფლება და სუნთქვისა და სისხლის მიმოქცევის პრობლემების გამოსწორება. კარდიო-პულმონური უკმარისობისას საჭიროა სათანადო მკურნალობა საგულე საშუალებებით, ხოლო პოლიციტემიის დროს საჭიროა სისხლის გამოშვება.

 სქოლიო